BANJOLUČKA BISKUPIJA

Proslava patrona župe Kotor Varoš
2025-09-08
Na Malu Gospu u ponedjeljak, 8. rujna 2025., misno slavlje u župi Kotor Varoš u 11.00 sati predslavit će fra Vinko Marković, župnik.

Proslava patrona župe Bosanska Dubica
2025-09-14
Župa Uzvišenja Sv. Križa u Bosanskoj Dubici svečano će proslaviti svoj patron u nedjelju, 14. rujna 2025. Sv. Misu u 11.00 sati predslavit će vlč. Josip Jerković, župnik iz Hrvatske Dubice.

30. obljetnica mučeničke smrti pok. župnika vlč. Tomislava Matanovića
2025-09-20
U subotu, 20. rujna 2025., u župnoj crkvi sv. Josipa u Prijedoru obilježit će se 30. obljetnica mučeničke smrti pok. župnika vlč. Tomislava Matanovića i njegovih roditelja. Svetu misu s početkom u 18:00 sati predvodit će banjolučki biskup mons. Željko Majić.

Obljetnice u Trapistima i proglašenje Biskupijskog marijanskog svetišta
2025-09-21
U nedjelju, 21. rujna 2025., svečano misno slavlje u 11.00 sati u Trapistima predvodit će umirovljeni nadbiskup vrhbosanski Vinko kard. Puljić, u povodu 200. obljetnice rođenja Sluge Božjega Franza Pfannera, utemeljitelja opatije „Marija Zvijezda“ i 100. obljetnice gradnje crkve Uznesenja BDM – Trapisti, te proglašenja ove crkve Biskupijskim marijanskim svetištem.

Proslava sv. Mihovila i 50. obljetnica župe
2025-09-28
Župa Odžak-Ćaić, 28. rujna 2025., proslavit će svoj patron, sv. Mihovila i 50. godina od osnutka župe, sv. Misom u 11 sati koju će predvoditi mons. Željko Majić, biskup banjolučki. Za samu svetkovinu vjernici će se pripremati trodnevnicom. Za detaljan raspored misnih slavlja i duhovnog-kulturnog programa pogledajte plakat.

Prnjavor: Obilježavanje 59. Svjetskog dana društvenih komunikacija u BiH
2025-09-28
U nedjelju, 28. rujna 2025., u župi sv. Antuna Padovanskog u Prnjavoru, katolička Crkva u BiH obilježit će 59. Svjetski dan sredstava društvenih komunikacija. Sv. Misu u 11 sati predslavit će predsjednik Vijeća za sredstva društvenog priopćavanja i predsjednik BK BiH, mons. Tomo Vukšić, nadbiskup metropolit vrhbosanski i apostolski upravitelj Vojnog ordinarijata u BiH. U nastavku možete pogledati plakat i prigodnu knjižicu s tekstovima posvećenim ovogodišnjem Svjetskom danu sredstava društvenih komunikacija.
https://www.ktabkbih.net/hr/najave/prnjavor-obiljezavanje-59-svjetskog-dana-drustvenih-komunikacija-u-bih-28-rujna/127905

Proslava sv. Mihovila u Čelinovcu, filijalnoj crkvi župe Nova Topola
2025-09-29
U ponedjeljak, 29. rujna 2025., filijalna crkva župe Nova Topola u Čelinovcu, proslavit će sv. Mihovila, svog nebeskog zaštitnika, sv. Misom u 11 sati.

Bila: Proslava sv. Franje, zaštitnika župe
2025-10-04
Župa Bila proslavit će svog nebeskog zaštitnika, sv. Franju Asiškog, u subotu, 4. listopada 2025.
Sv. Mise bit će slavljene u 8.00, 11.00 i 17.00 sati. Središnju sv. Misu u 11.00 sati predvodit će dr. fra Stipo Kljajić, prof. na KBF-u u Zagrebu.
Tijekom trodnevnice sv. Misa bit će u 17.00 sati.
Za detaljan raspored možete pogledati plakat.

Presnače: Proslava patrona u župi i Biskupijskom svetištu sv. Terezije od Djeteta Isusa
2025-10-04
Trodnevnicom koja počinje u srijedu, 1. listopada 2025., vjernici će se pripraviti za proslavu sv. Male Terezije, zaštitnice župe Presnače. Tijekom trodnevnice sv. Mise slavit će se u 18.00 sati.
Proslava župne svetkovine bit će u subotu, 4. listopada 2025. Sv. Misu u 11.00 sati predvodit će mons. Željko Majić, biskup banjolučki.
Za detaljan raspored možete pogledati plakat.

Proslava sv. Franje u župi Mahovljani
2025-10-04
U subotu 4. listopada 2025. župa sv. Franje Asiškog u Mahovljanima, proslavit će svog nebeskog zaštitnika svetim misnim slavljem, s početkom u 11.00 sati.

Proslava sv. Franje u Vrbanjcima
2025-10-04 08:00 - 17:00 (Europe/Zagreb)
U subotu, 4. listopada 2025., župa Vrbanjci proslavit će svog nebeskog zaštitnika sv. Misom u 11.00 sati. Istoga dana bit će sv. Misa u 14.00 sati na Baštini kod Gospine špilje.
Za proslavu župne svetkovine vjernici će se pripremati trodnevnicom u 17.00 sati.

Družba sestara Misionarki ljubavi slavi 75 godina od osnutka Družbe i 20 godina od dolaska u Banju Luku
2025-10-07
Na blagdan Bl. Djevice Marije od krunice, 7. listopada 2025., Družba sestara Misionarki ljubavi u kapelici Prečistog Srca Marijina sv. Misom u 08:00 sati proslavit će 75 godina od osnutka svoje Družbe i 20 godina od svog dolaska u Banju Luku.
Nakon sv. Mise od 08.45 do 18.00 sati bit će klanjanje i molitva Gospine krunice, a u 18.00 sati je blagoslov s Presvetim.

20. hodočašće vjernika Vrhbosanske nadbiskupije i Banjolučke biskupije u Mariju Bistricu
2025-10-11
U subotu, 11. listopada 2025. je dan hodočašća vjernika iz naše i Vrhbosanske biskupije u Mariju Bistricu. Kao i prethodnih godina, hodočasnici toga dana trebaju doći do 10:30 sati, te će imati prigodu za sakrament pomirenja, a nakon toga će u 11:00 biti koncelebrirano euharistijsko slavlje. U 14:30 je pobožnost Križnog puta, a od 15:30 je predviđen povratak vjernika njihovim domovima.

Proslava blagdana sv. Ivana Pavla II. na Petrićevcu
2025-10-22
U srijedu, 22. listopada 2025., župa sv. Ante Padovanskog na Petrićevcu proslavit će blagdan sv. Ivana Pavla II., pape, kao i VIII. godišnjicu posvete župne i samostanske crkve. Sv. misno slavlje u 18 sati predvodi mons. Marko Semren, pomoćni banjolučki biskup u miru, a potom će uslijediti blagoslov slike i kipa sv. Ivana Pavla II.

Susret dječjih zborova na Gorici u Livnu
2025-10-25
U samostanskoj crkvi sv. Petra i Pavla na Gorici u Livnu u subotu, 25. listopada 2025., održat će se susret dječjih zborova iz župa Banjolučke biskupije.
Središnji dio susreta, sv. Misu u 11.00 sati, predvodit će mons. Željko Majić, biskup banjolučki.
Nakon misnog slavlja slijedi pojedinačni nastup svakog zbora.

Predstavljanje knjige mons. dr. Ante Orlovca „Povijest župe sv. Ilije Proroka u Glamoču“
2025-10-26
U Domu kulture u Glamoču, u nedjelju, 26. listopada 2025. s početkom u 17:30 održat će se predstavljanje knjige mons. dr. Ante Orlovca „Povijest župe sv. Ilije Proroka u Glamoču“.
O knjizi će govoriti: mons. Željko Majić, biskup banjolučki; mons. dr. Anto Orlovac, autor; mons. Ivica Božinović, recenzent; dr. Franjo Jurić i don Boris Ljevak, župnik.
Prije predstavljanja knjige u 16 sati sv. Misu u župnoj crkvi predvodit će mons. Željko Majić, biskup banjolučki.

Proslava patrona župe Svih Svetih u Livnu
2025-11-01
Duhovna priprava za proslavu patrona župe Svih Svetih u Livnu počinje u srijedu, 29. listopada 2025. U sve dane trodnevnice u 17.30 sati bit će mogućnost sakramenta svete ispovijedi, u 18.00 sati je listopadska pobožnost (krunica i litanije svih svetih), te u 18.30 sv. Misa.
Na sam dan patrona, u subotu, 1. studenoga, kada je i zapovjedna svetkovina Svih Svetih, sv. Mise u župi bit će:
– u župnoj crkvi svečana pučka sv. Misa u 10.30, koju će predvoditi i propovijedati, kao i u sve dane trodnevnice, dr. fra Anđelko Domazet, profesor na Katoličkom bogoslovnom fakultetu u Splitu
– u Guberu u crkvi sv. Misa bit će u 9.00 sati
– poslijepodne sv. Mise bit će u 15.00 sati na grobljima: Gorica, Suhača i Potočani Donje groblje.

Misna slavlja na svetkovinu Svih svetih
2025-11-01
9.00 sati – sv. Misa u katedrali sv. Bonaventure
15.00 – sv. Misa na groblju sv. Marka u Banjoj Luci – predvodi biskup banjolučki mons. Željko Majić

Misna slavlja na Dušni dan
2025-11-02
9.00 – sv. Misa za pokojne biskupe, svećenike i vjernike u katedrali sv. Bonaventure – predvodi biskup banjolučki mons. Željko Majić
9.30 – sv. Misa na groblju sv. Jurja – Pavlovac
15.00 – sv. Misa na groblju sv. Marko

Duhovne vježbe za svećenike od 3. do 6. studenog 2025.
2025-11-03 - 2025-11-06
U Nadbiskupskom sjemeništu „Petar Barbarić“ u Travniku od 3. do 6. studenog 2025. održat će se duhovne vježbe za svećenike, koje će predvoditi mons. Milan Stipić, križevački biskup.
Prijave dostaviti do 29. listopada 2025. na e-mail: ksctr@bih.net.ba ili na tel.: 063/906-241.
Više pogledati na linku: https://www.ktabkbih.net/hr/najave/travnik-duhovne-vjezbe-za-svecenike-od-3-do-6-studenog/128253

33. obljetnica mučeničke smrti pok. župnika vlč. Ivana Grgića
2025-11-08
U subotu, 8. studenog 2025., obilježit će se 33. obljetnica mučeničke smrti pok. župnika vlč. Ivana Grgića. U 10.30 bit će molitva na mjestu gdje je pronađeno njegovo mrtvo tijelo, a sv. Misu u župnoj crkvi sv. Ivana Krstitelja u Ravskoj s početkom u 11.00 sati predvodit će banjolučki biskup mons. Željko Majić.

Susret crkvenih pučkih pjevača i župnih zborova u Banjoj Luci
2025-11-15
U katedrali sv. Bonaventure u subotu, 15. studenoga 2025., održat će se susret crkvenih pučkih pjevača i župnih zborova iz župa Banjolučke biskupije.
Središnji dio susreta, sv. Misu u 11.00 sati, predvodit će mons. Željko Majić, biskup banjolučki.
Nakon misnog slavlja slijedi pojedinačni nastup svakog zbora i pučkih pjevača.

21. obljetnica mučeničke smrti mons. Kazimira Višatickog
2025-11-17
U ponedjeljak, 17. studenog 2025., u 17.00 sati bit će spomen Misa za pokojnog Kazimira Višatickog, bivšeg župnika župe sv. Roka u Bosanskoj Gradišci. Misa će biti u dvorani u podrumu župnog ureda, a predvodit će ju naš biskup, mons. Željko Majić.
Dobro došli.
Svećenici neka ponesu albu i štolu ljubičaste boje.

Spomen na mučeništvo prvog podhumskog župnika
2025-11-30
Spomen mučeničke smrti prvog podhumskog župnika fra Bonaventure Grebenarevića obilježit će se na prvu adventsku nedjelju, 30. studenog 2025., sv. Misom u 11.00 sati, koju će predslaviti biskup banjolučki mons. Željko Majić.

Banja Luka: Predstavljanje knjige „Stadlerov trnoviti put do oltara“
2025-12-04
Biskupski ordinarijat u Banjoj Luci poziva vas na predstavljanje knjige „Stadlerov trnoviti put do oltara“ autora mons. Ratka Perića, umirovljenog mostarsko-duvanjskog biskupa, koje će se održati u četvrtak, 4. prosinca 2025. s početkom u 18.30 sati u dvorani Ordinarijata.
Pozdravnu riječ uputit će banjolučki biskup mons. Željko Majić, a knjigu će predstaviti autor mons. Ratko Perić i mons. Anto Orlovac.
Dobro došli!

Duhovna obnova za mlade u Banjoj Luci
2025-12-17
Duhovna obnova za mlade održat će se u srijedu, 17. prosinca 2025., s početkom u 17 sati u Biskupskom ordinarijatu u Banjoj Luci. Tema je Bog je tako ljubio svijet, a voditelj je biskup banjolučki mons. Željko Majić.

Konferencija za novinare biskupa banjolučkog mons. Željka Majića
2025-12-22
Povodom predstojeće svetkovine Božića i božićnih blagdana biskup banjolučki mons. Željko Majić održat će konferenciju za novinare u ponedjeljak, 22. 12. 2025. u 11.30 sati u prostorijama Biskupskog ordinarijata u Banjoj Luci (ul. Kralja Petra I. 80).

40. obljetnica biskupskog ređenja mons. dr. Franje Komarice, umirovljenog banjolučkog biskupa
2026-01-06
Na Bogojavljenje, 6. siječnja 2026., sv. Misom u katedrali sv. Bonaventure u 11.00 sati liturgijski ćemo obilježiti 40. obljetnicu biskupskog ređenja umirovljenog banjolučkog biskupa mons. dr. Franje Komarice.

Proslava sv. Ante Pustinjaka na Petrićevcu
2026-01-17
Župa Petrićevac proslavit će svoj drugi patron, sv. Antu Pustinjaka, 17. siječnja 2026.
Sv. Mise su u 9.00, pučka u 11.00, koju će predvoditi fra Božidar Štrkalj, župnik i gvardijan samostana u Jajcu, te večernja u 17.00 sati.
Ovoj proslavi prethodi trodnevnica u 17.00 sati, a prije sv. Mise bit će prigoda za ispovijed.

Proslava svetkovine sv. Marije De Mattias u samostanskoj kapelici „Novi Nazaret“ u Budžaku
2026-02-04
U srijedu, 4. veljače 2026., sestre Klanjateljice Krvi Kristove proslavit će svetkovinu sv. Marije De Mattias. Sv. Misu u 11 sati u samostanskoj kapelici „Novi Nazaret“ u Budžaku, predslavit će vlč. Zlatko Matić, župnik župe „Bl. Ivan Merz“ u Budžaku i vojni kapelan.
